Latvijas Kērlinga asociācija (LKA)

Reģ.Nr.40008058075, Biķernieku ielā 121h, Rīgā, LV-1021

**VALDES SĒDES PROTOKOLS**

2011. gada 13. septembrī Nr.7-01/11

Sēde notiek Biķernieku ielā 121h, Rīgā, „Kērlinga halle” SIA telpās.

Sēdē piedalās:

**LKA valdes priekšsēdētājs**: Jānis Rudzītis

**valdes locekļi**: Jānis Laizāns, Ansis Regža, Rihards Jeske

**LKA ģenerālsekretārs**: Roberts Birznieks

**novērotāji:** Iveta Staša-Šaršūne

sēdes vadītājs: Jānis Rudzītis

protokolē: Roberts Birznieks

Sēdi sāk plkst. 18:00.

**Darba kārtība:**

1. LKA gada pārskata apstiprināšana

2. Latvijas čempionātu kērlingā nolikuma apstiprināšana

3. Latvijas čempionātu kērlingā organizācijas komitejas apstiprināšana

4. Latvijas 6. čempionāta individuālā kērlingā nolikuma apstiprināšana

5. Par Latvijas junioru (sievietes) izlašu startu 2011/ 12. gada sezonā

6. Dažādi

6.1. Par [www.curling.lv](http://www.curling.lv) uzlabošanas darbu gaitu

6.2. Par WWCC 2013 sagatavošanas gaitu

6.3. Par Latvijas junioru (vīriešu) izlases startu 2012. Eiropas junioru izaicinājuma kausā

6.4. Par senioru izlases startu 2012.gada PČ

**1.LKA gada pārskata apstiprināšana**

J. Rudzītis iepazīstina valdes locekļus ar LKA gada pārskata saturu un lūdz valdes locekļiem izteikt savus labojumus, ja tādi veicami pārskatā. Valdes locekļiem labojumu piedāvājumi nav. J. Rudzītis ierosina balsot par LKA gada pārskata apstiprināšanu un iesniegšanu Valsts Ieņēmumu Dienestā, kā arī par apstiprinātā gada pārskata izsutīšanu uz LKA biedru un biedru kandidātu e-pasta adresēm.

**Valde balso:** PAR – 4; PRET – nav; ATTURAS – nav;

**un pieņem lēmumu:**

1. Apstiprināt Latvijas Kērlinga Asociācijas gada (01.07.2010. – 30.06.2011.) pārskatu
2. Uzdot J. Rudzītim gada pārskata iesniegšanu VID, kā arī R. Birzniekam uzdot gada pārskata nosūtīšanu LKA biedriem un biedru kandidātiem uz to norādītajām e-pasta adresēm.

**2. Latvijas čempionātu kērlingā organizācijas komitejas apstiprināšana**

J. Laizāns piedāvā Latvijas Čempionāta kērlingā organizācijas komiteju ievēlēt sekojošā sastāvā: Roberts Birznieks /OK vadītājs/, Jānis Laizāns un Artis Zentelis.

**Valde balso:** PAR – 4; PRET – nav; ATTURAS – nav;

**un pieņem lēmumu:**

1. Apstiprināt LČ organizācijas komiteju šādā sastāvā:
   * Roberts Birznieks /LKA ģenerālsekretārs, OK vadītājs/
   * Jānis Laizāns /LKA valdes loceklis/
   * Artis Zentelis /SIA „Kērlinga halle” pārstāvis/

**3. Latvijas čempionātu kērlingā nolikuma apstiprināšana**

J. Laizāns iepazīstina LKA valdi ar Latvijas kērlinga klubu piedāvātajām izmaiņām nolikumā. Izskatot kērlinga klubu iesūtītās izmaiņas nolikumā tiek izteikti ierosinājumi no nolikuma izslēgt punktu, kas regulē komandu vizuālo identitāti un pārstāvību oficiālajos WCF un ECF čempionātos. Lai kvalitatīvi aizstātu šos nolikuma punktus J. Rudzītis ierosina izstrādāt atsevišķus Vizuālās Identitātes Noteikumus komandām, kā arī atsevišķu noteikumu kopu kas reglamentētu kvalifikāciju un nacionālo izlašu sastāvu noteikšanu startam oficiālajās WCF un ECF sacensībās. Valde izskata piedāvātās izmaiņas un J. Rudzītis ierosina balsot par Latvijas čempionāta kērlingā nolikuma apstiprināšanu.

**Valde balso:** PAR – 4; PRET – nav; ATTURAS – nav;

**un pieņem lēmumu:**

1. Apstiprināt Latvijas čempionāta kērlingā nolikumu (Pielikums Nr.1)
2. Uzdot J. Laizānam līdz 13.10.2011. izstrādāt Latvijas čempionātu Vizuālās Identitātes Noteikumus komandām projektu
3. Uzdot J. Laizānam līdz 13.10.2011. izstrādāt „Noteikumu par kvalifikāciju un nacionālo izlašu sastāvu noteikšanu startam oficiālajās WCF un ECF sacensībās, kā arī Baltijas kausā” projektu
4. Uzdot R. Birzniekam publicēt apstiprināto nolikumu www.curling.lv

**4. Latvijas 7. čempionāta individuālajā kērlingā nolikuma apstiprināšana**

J. Laizāns iepazīstina LKA valdi ar Latvijas 7. čempionāta individuālajā kērlingā nolikumu. Ņemot vērā, ka valdes locekļiem nav iebildumu pret nolikuma saturu J. Rudzītis ierosina apstiprināt Latvijas čempionāta individuālajā kērlingā nolikumu.

**Valde balso:** PAR – 4; PRET – nav; ATTURAS – nav;

**un pieņem lēmumu:**

1. Apstiprināt Latvijas 7. čempionāta individuālajā kērlingā nolikumu (Pielikums Nr. 2)
2. Uzdot R. Birzniekam publicēt apstiprināto nolikumu [www.curling.lv](http://www.curling.lv)

**5. Par Latvijas junioru (sieviešu) startu 2012. Eiropas junioru izaicinājuma kausā**

J. Rudzītis un J. Laizāns iepazīstina valdi ar VKK komandas (junioru) Quattro iesniegto sagatavošanās plānu un sagatavošanās plāna tāmi. J. Laizāns norāda uz VKK nekvalitatīvo un neprecīzo pieeju tāmes sastādīšanā un J. Rudzītis izsaka savus novērojumus no komandas Quattro sagatavošanās treniņiem Kērlinga Hallē. Izskatot iesniegtos dokumentus un tāmes, kā arī uzklausot klātesošo viedokļus par komandas Quattro starta EJC2012 lietderīgumu J. Rudzītis ierosina LKA valdei neatbalstīt VKK komandas (junioru) startu EJC2011, vienlaicīgi piedāvājot komandai finansējumu no LKA, WCF Development Assitance Programme ietvaros, 400 Ls apmērā, kurš ir izmantojams 2011./12. gada sezonā, pieredzes un meistarības celšanai un pieredzes iegūšanai kā mērķi izvirzot dalību Eiropas līmeņa sacensībās 2013.gadā.

**Valde balso:** PAR – 2 (J.Laizāns, R.Jeske); PRET – 1 (J.Rudzītis); ATTURAS – 1 (A.Regža);

**un pieņem lēmumu:**

1. Neapstiprināt VKK komandas (junioru) Quattro startu EJC 2012
2. Piešķirt VKK komandai (junioru) Quattro finansējumu 400 Ls apmērā. Finansējums izmantojams 2011./12. gada sezonā, dalībai WCF jauniešu nometnēs Fusenē vai ledus un treneru apmaksai Rīgā, Kērlinga Hallē.
3. Ieskaitīt līdzekļus, kas ir paredzēti Latvijas junioru (sieviešu) komandas dalībai EJCC 2012, Latvijas izlašu finanšu dotāciju rezervē

**6. Dažādi**

**6.1. Par** [**www.curling.lv**](http://www.curling.lv) **uzlabošanas darbu gaitu**

J. Rudzītis informē LKA valdi par [www.curling.lv](http://www.curling.lv) jaunā vizuālā un tehniskā noformējuma izstrādes norisi, kā arī informē valdi par galējā dizaina izstrādes aizkavēšanos, kā pēdējo lapas dizaina izstrādes darbu nodošanas dienu minot 2011. gada 1. novembri.

**6.2. Par WWCC 2013 sagatavošanas gaitu**

J. Rudzītis iepazīstina LKA valdi ar K. Smilgas iesniegto piedāvājumu un redzējumu par 2013. gada Pasaules čempionāta kērlingā sievietēm organizāciju.

**Valde balso:** PAR – 4; PRET – nav; ATTURAS – nav;

**un pieņem lēmumu:**

1. Konceptuāli atbalstīt K. Smilgu kā čempionāta organizācijas komitejas vadītāju
2. Uzdot K. Smilgam līdz 04.10.2011. J.Rudzītim iesniegt organizācijas komitejas detalizētu funkciju sadalījumu un nodrošināt finanšu pieprasījuma sagatavošanu RD un IZM.

**6.3. Par Latvijas junioru (vīriešu) izlases startu 2012. Eiropas junioru izaicinājuma kausā**

J. Rudzītis informē LKA valdi par komandas TKK Juniors sagatavošanās gaitu startam EJCC 2012. J. Rudzītis un LKA valde apņemas sniegt palīdzību un sadarboties ar Talsu kērlinga klubu nepieciešamo finanšu līdzekļu piesaistē.

**6.4. Par senioru izlases startu 2012.gada PČ**

R. Jeske iepazīstina LKA valdi ar JKK komandas (senioru) Vectēvi iesniegumu, kurš apliecina komandas gatavību piedalīties Latvijas Čempionātā kērlingā vīriešiem, kā arī ar iesniegumu, kurš apliecina komandas Vectēvi vēlmi piedalīties WSCC 2012. R. Jeske ierosina LKA valdei apstiprināt komandas Vectēvi dalību WSCC 2012.

**Valde balso:** PAR – 4; PRET – nav; ATTURAS – nav;

**un pieņem lēmumu:**

1. Apstiprināt JKK komandas (senioru) Vectēvi dalību WSCC 2012 sekojošā sastāvā:

Pēteris Šveisbergs, Jānis Rēdlihs, Ivars Černajs un Ģirts Sils.

1. Uzdod R. Jeskem līdz 31.10.2011. noslēgt sadarbības līgumu ar komandu Vectēvi par dalību WSCC 2012.

Sakarā ar to, ka valdes sēdē nepiedalās A.Pētersone un līdz ar to nevar tikt izskatīti A.Pētersones pārziņā esošie jautājumi, J.Rudzītis paziņo, ka visi LKA valdes sēdes jautājumi ir izskatīti un plkst.19:30 valdes sēde tiek paziņota par slēgtu.

Sēdi vadīja Jānis Rudzītis

Valdes locekļi Jānis Laizāns

Ansis Regža

Rihards Jeske

Protokolēja Roberts Birznieks

Pielikums nr. 1

**APSTIPRINĀTS:**

**Latvijas Kērlinga asociācijas valdes sēdē**

**2011. gada 13. septembrī**

**Latvijas Kērlinga asociācijas prezidents**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**J.Rudzītis**

**LATVIJAS ČEMPIONĀTU KĒRLINGĀ KOMANDĀM NOLIKUMS**

1. **Nolikumā lietotie termini**
   1. LKA – Latvijas Kērlinga asociācija.
   2. OK – Latvijas Čempionātu organizācijas komiteja.
   3. Čempionāts – Latvijas čempionāts kērlingā.
   4. LKA Biedri – Latvijas kērlinga asociācijas biedri un biedru kandidāti.
   5. Kērlinga sezona - no 1.jūlija līdz nākamā gada 30.jūnijam.
   6. ECF – Eiropas Kērlinga federācija.
   7. WCF – Pasaules Kērlinga federācija.
2. **Nolikuma mērķis**

Noskaidrot Kērlinga sezonas labākās kērlinga komandas un spēlētājus.

1. **Čempionāti**

LATVIJAS ČEMPIONĀTS TIEK ORGANIZĒTS UN LATVIJAS ČEMPIONA TITULS TIEK IZCĪNĪTS SEKOJOŠĀS DISCIPLĪNĀS (kopā saukti – Čempionāti, katrs atsevišķi – Čempionāts):

* 1. VĪRIEŠU KOMANDU KONKURENCĒ;
  2. SIEVIEŠU KOMANDU KONKURENCĒ;
  3. JAUKTO KOMANDU KONKURENCĒ;
  4. JUNIORU (VĪRIEŠU) KOMANDU KONKURENCĒ;
  5. JUNIORU (SIEVIEŠU) KOMANDU KONKURENCĒ;
  6. SENIORU (VĪRIEŠU) KOMANDU KONKURENCĒ;
  7. SENIORU (SIEVIEŠU) KOMANDU KONKURENCĒ;
  8. JAUKTO PĀRU KONKURENCĒ;
  9. RATIŅKRĒSLU KĒRLINGA KOMANDU KONKURENCĒ.

1. **čempionātu Vadība**
   1. Organizācijas komiteja
      1. Čempionātus kērlingā organizē un vada LKA valdes apstiprināta OK. LKA valde apstiprina OK un tās vadītāju.
      2. OK Vadītājs atbild par sekojošiem jautājumiem, kas attiecas uz Nolikuma 3.punktā minētajiem Čempionātiem:
         1. norises vieta;
         2. laiks;
         3. kalendārs;
         4. pieteikumu iesniegšana;
         5. dalības maksa;
         6. finansiālās saistības;
         7. tiesneši
         8. citi Čempionāta organizatoriskie jautājumi.
      3. LKA valdes kompetencē ir Čempionātu dalības maksu un kalendāra apstiprināšana, kuru sagatavo un iesniedz apstiprināšanai OK vadītājs.
      4. OK vadītājs 1 mēneša laikā pēc Čempionāta beigām iesniedz LKA valdei rakstisku atskaiti par Čempionāta norisi, ja to pieprasa LKA valde.
   2. Tiesneši
      1. OK vadītājs apstiprina Čempionāta tiesnešus un Galveno tiesnesi un nosaka Čempionāta tiesāšanas grafiku.
      2. Visus jautājumus, kas attiecas uz noteikumiem Čempionāta laikā, lemj spēles tiesneši.
      3. Ja Čempionāta laikā tiek iesniegts protests par tiesneša lēmumu, tad Galvenā tiesneša lēmums ir galīgs un nepārstrīdams.
2. **Čempionātu norises VIETA UN LAIKS**
   1. Čempionāti notiek atbilstoši LKA valdes apstiprinātam spēļu kalendāram. Spēļu pārcelšana iespējama ar OK atļauju tikai Latvijas izlašu un/vai Latvijas kērlinga attīstības interesēs.
   2. Lai pārceltu Čempionāta spēli ir jābūt nopietnam pamatojumam, ko OK izskata kā ārkārtēju gadījumu, ko kalendāra sastādīšanas brīdī nevarēja paredzēt.
   3. Jautājums par spēles pārcelšanu var tikt izskatīts, tikai saņemot rakstiskus iesniegumus no abām komandām, kurām ir plānots pārcelt spēli. Komandai, kura ir kalendāra izmaiņu iniciatore, iesniegumā jānorāda pamatoti iemesli, spēles pārcelšanai (pievienojot, atbilstošu dokumentāciju, kas apliecina iesniegumā minēto). Spēles norises pārcelšanas gadījumā, komandai, kura bija pārcelšanas iniciatore ir jāsedz visi izdevumi, kas saistīti spēles pārcelšanu.
   4. Katrai komandai ir tiesības lūgt neplānot konkrētās komandas spēles kādā vienā konkrētā spēļu kārtā (sestdiena un svētdiena). Iesniegums ir jāsniedz kopā ar komandas pieteikumu Čempionātam. Ja iesniegumā minētais iemesls ir Latvijas kērlinga attīstības interesēs, tad OK iespēju robežās sastādot kalendāru nepārkāpjot citu komandu intereses ņem vērā komandas lūgumu.
   5. Spēļu laukumiem jāatbilst spēkā esošajiem WCF kērlinga spēles noteikumiem un prasībām.
   6. Pirms spēles sākuma laukuma tiesnešiem jāpieņem lēmums par attiecīgās sporta bāzes tehnisko stāvokli un piemērotību Čempionātu spēļu rīkošanai.
3. **Čempionātu Dalībnieki**
   1. Čempionātos var piedalīties LKA Biedru pārstāvētās komandas, par kurām OK noteiktajos termiņos un apmērā LKA Biedri ir samaksājuši dalības maksu.
   2. Spēlētāji, kuri ir jaunāki par 18 (astoņpadsmit) gadiem, Čempionātos drīkst piedalīties tikai ar viena no vecākiem vai aizbildņa atļauju, kuru iesniedz OK kopā ar komandas pieteikumu.
   3. Čempionātā junioru (vīriešu un sieviešu) komandu konkurencē var piedalīties spēlētāji, kuri nav sasnieguši 21 (divdesmit viena) gada vecumu līdz Kērlinga sezonas beigām.
   4. Čempionātā senioru (vīriešu un sieviešu) komandu konkurencē var piedalīties spēlētāji, kuri ir sasnieguši 50 (piecdesmit) gada vecumu līdz Kērlinga sezonas beigām.
   5. Katra komanda Čempionātam var pieteikt :
      1. ne mazāk kā 4 (četrus) un ne vairāk kā 5 (piecus) spēlētājus vīriešu, sieviešu, junioru (vīriešu un sieviešu) un senioru (vīriešu un sieviešu) komandu konkurencē;
      2. ne mazāk kā 4 (četrus) un ne vairāk kā 6 (sešus) spēlētājus jaukto (MIX) komandu konkurencē, no kuriem vismaz divi, bet ne vairāk kā trīs, ir viena dzimuma pārstāvji;
      3. tieši 2 (divus) spēlētājus jaukto pāru konkurencē, no kuriem katrs spēlētājs ir sava dzimuma;
      4. ne mazāk kā 4 (četrus) un ne vairāk kā 5 (piecus) spēlētājus ratiņkrēslu kērlinga komandu konkurencē no kuriem vismaz vienam spēlētājam ir jābūt sieviešu dzimuma pārstāvim.
   6. Čempionātam pieteiktais spēlētājs var tikt pieteikts un spēlēt tikai vienā komandā Čempionātā.
   7. Spēlētāju, komandu, LKA Biedru pārkāpumu sodīšanu nosaka OK, saskaņā ar LKA valdes lēmumiem.
4. **Pieteikumi čempionātam**
   1. Komandas pieteikuma iesniegšanas kārtība un termiņi tiek paziņoti [www.curling.lv](http://www.curling.lv) izsludinot pieteikšanos attiecīgajam Čempionātam.
   2. Komandas vārdiskā sastāva pieteikumu dalībai Čempionātā (pielikums Nr.4) LKA biedrs iesniedz OK.
   3. Čempionātos pieteikto komandu nosaukumi sastāv no divām daļām, kas tiek atdalītas savā starpā ar daļsvītru:
      1. Vīriešu, sieviešu, junioru, senioru, jaukto (MIX) un ratiņkrēslu kērlinga komandām:
         1. komandas nosaukuma pirmā daļa sastāv no LKA biedra nosaukuma saīsinājuma vai komandas atbalstītāja (sponsora) vai tā preču zīmes (zīmola) nosaukuma.
         2. komandas nosaukuma otrā daļa sastāv no komandas kapteiņa (skips) uzvārda.
      2. Jaukto pāru komandām:
         1. komandas nosaukuma pirmā daļa sastāv no LKA biedra nosaukuma saīsinājuma vai komandas atbalstītāja (sponsora) vai tā preču zīmes (zīmola) nosaukuma.
         2. komandas nosaukuma otrā daļa sastāv no spēlētāju uzvārdiem.
      3. Ja komandas nosaukumā tiek izmantots komandas atbalstītāja (sponsora) vai tā preču zīmes (zīmola) nosaukums, tad komandai kopā ar pieteikumu čempionātam jāiesniedz komandas atbalstītāja (sponsora) rakstiska vēstule ar lūgumu komandas atbalstītāja (sponsora) vai tā preču zīmes (zīmola) nosaukuma iekļaušanu komandas nosaukumā.
      4. Aizliegts komandu nosaukumos ietvert alkoholisko dzērienu, tabakas izstrādājumu un citus ar sportu nesavienojamus nosaukumus.
   4. Komanda, vīriešu, sieviešu, junioru, senioru, jaukto (MIX) un ratiņkrēslu kērlinga Čempionātos, saglabā komandas statusu, kas iepriekšējā kērlinga sezonā ir startējusi Čempionātā, ja tās sastāvā ir vismaz:
      1. 3 (trīs) spēlētāji, ja iepriekšējā Čempionātā bija pieteikti 4 (četri) vai 5 (pieci) spēlētāji;
      2. 4 (četri) spēlētāji, ja iepriekšējā Čempionātā bija pieteikti 6 (seši) spēlētāji.
   5. Komanda, jaukto pāru čempionātā, saglabā komandas statusu, kas iepriekšējā kērlinga sezonā ir startējusi Čempionātā, ja tās sastāvs ir tieši tāds pats.
   6. Komandas pieteikums katrai spēlei jāiesniedz spēles tiesnesim pirms konkrētās spēles pirmās iesildīšanās sākuma.
   7. Ja komanda čempionātā nav iesniegusi 7.6.punktā minēto pieteikumu noteiktā laikā, tad komanda netiek pielaista pirmsspēles iesildīšanās un/vai spēlei.
5. **ČEMPIONĀTU NORISE**
   1. ČEMPIONĀTS vīriešu un sieviešu komandām noris saskaņā ar pielikumā Nr.1 un Nr.3 minēto kārtību.
   2. Latvijas čempionāts jauktajām, junioru, senioru, jaukto pāru un ratiņkrēslu kērlinga komandām noris saskaņā ar pielikumā Nr.2 un Nr.3 minēto kārtību.
   3. Čempionāta spēļu kalendāru, pēc visu komandu pieteikumu saņemšanas un finanšu saistību nokārtošanas, LKA valde apstiprina ne vēlāk kā 2 (divas) kalendārās nedēļas pirms Čempionāta sākuma.
6. **SPĒLES NOTEIKUMI**
   1. Spēles noteikumi Čempionātā atbilst spēkā esošajiem WCF spēles un sacensību noteikumiem, nosakot zemāk norādītās izmaiņas.
   2. Spēles laiks
      1. Spēle sastāv no 8 (astoņiem) endiem.
      2. Page izspēles gadījumā spēle sastāv no 10 (desmit) endiem.
   3. Uzvarētāja noteikšana un punktu skaitīšana
      1. Par uzvaru komanda saņem 1 (vienu) punktu, par zaudējumu 0 punktu. Spēlē neizšķirti netiek fiksēti.
      2. Vienādu punktu skaita gadījumā, kad tiek noskaidrotas komandas- medaļu ieguvējas vai finālturnīru dalībnieces, tiek organizētas papildus spēles (komandas nedrīkst tikt izslēgtas no tālākās cīņas par medaļām vai iekļūšanu finālturnīrā bez papildus spēles).
   4. Akmeņu izspēle
      1. Jaukto (MIX) komandu konkurencē vice-skipam un skipam jāpārstāv pretējie dzimumi.
      2. Rotācijas kārtībai komandā jaukto (MIX) komandu konkurencē, kādā tiek izspēlēti akmeņi, jābūt tādai, lai viena dzimuma pārstāvji neizspēlētu viens pēc otra (t.i. iespējamas divas izspēles rotācijas kārtības: “vīrietis-sieviete-vīrietis-sieviete” vai “sieviete-vīrietis-sieviete-vīrietis”).
      3. Gadījumā, ja komanda Čempionāta jaukto (MIX) komandu konkurencē spēli uzsāk vai spēles laikā paliek 3 spēlētāju sastāvā, tad rotācijas kārtība tiek izmainīta tādā veidā, lai viena dzimuma pārstāvji neizspēlētu akmeņus viens pēc otra, par izmaiņām spēlētāju rotācijā ziņojot laukuma tiesnesim (t.i. iespējamas divas izspēles rotācijas kārtības: “vīrietis-sieviete-vīrietis” vai “sieviete-vīrietis-sieviete”).
   5. Citi noteikumi
      1. Visām komandām visa Čempionāta laikā:
         1. formām ir jābūt saskaņā ar LKA valdes apstiprinātiem Komandu vizuālās identitātes noteikumiem;
         2. uz visu komandas dalībnieku spēles formām (spēļu jakām vai spēļu krekliem) ir jābūt informācijai par LKA biedru, kuru pārstāv attiecīgā komanda;
         3. aizliegts uz spēļu formām izvietot alkoholisko dzērienu, tabakas izstrādājumu reklāmas un citus ar sportu nesavienojamus nosaukumus.
      2. Ja komanda neievēru Nolikuma 9.5.1.punkta nosacījumus, tad spēles tiesnesis sastāda ziņojumu LKA valdei.
      3. LKA valdei ir tiesības pieprasīt izvietot oficiālo LKA sponsoru reklāmu uz spēlētāju apģērba. Izvietojamos reklāmas materiālus nodrošina LKA.
      4. Reklāmas izvietošana uz spēlētāju apģērba netiek ierobežota, izņemot Nolikuma 9.5.1.3.punktā minētos ierobežojumus.
7. **DALĪBAS MAKSAS LIELUMS UN APMAKSAS NOTEIKUMI**
   1. Ja LKA Biedrs nenorēķinās ar LKA par dalības maksu līdz LKA valdes noteiktajiem datumiem, OK ir tiesīga pieņemt lēmumu par LKA Biedra komandas/u izslēgšanu no Čempionāta dalībnieku skaita.
8. **APBALVOŠANA**
   1. Komanda, kas izcīna pirmo vietu, tiek apbalvota ar čempiona kausu vai čempionāta ceļojošo kausu.
   2. Komandai, kas saņem čempionāta ceļojošo kausu, ir pienākums to līdz nākamās kērlinga sezonas 1.septembrim nodot to OK, kā arī glabāšanas laikā nodrošināt ceļojošās balvas vizuālo un tehnisko stāvokli tādu, kādā šī ceļojošā balva saņemta.
   3. Čempionāta pirmās trīs vietas izcīnījušās komandas apbalvo medaļām.
   4. Čempionāta dalībniekus var apbalvot arī ar speciālbalvām.
9. **Pārstāvība oficiālajās sacensībās**
   1. Komandu sastāvus pārstāvībai oficiālajās sacensībās, kuras rīko WCF un ECF, kā arī Baltijas kausā, apstiprina LKA valde ievērojot noteikumus, kas nosaka principus pēc kādiem tiek veidotas nacionālās izlases.

Pielikums Nr. 2

**APSTIPRINĀTS:**

**2011.gada 13.septembrī**

**LKA prezidents**

**\_\_\_\_\_\_\_\_\_\_\_\_\_\_\_\_\_\_\_\_\_\_\_\_**

**J.Rudzītis**

**LATVIJAS 7. ČEMPIONĀTA INDIVIDUĀLAJĀ KĒRLINGĀ NOLIKUMS**

1. **MĒRĶI UN UZDEVUMI**
   1. Ieviest kērlinga paveidu Latvijā un popularizēt to Latvijā un pasaulē.
   2. **1.2** Noskaidrot 2011/2012 gada sezonas labāko Latvijas individuālo kērlinga spēlētāju sieviešu un vīriešu konkurencē.
2. **VADĪBA**
   1. Latvijas 7. čempionātu individuālajā kērlingā (turpmāk tekstā – Čempionāts) organizē un vada Latvijas Kērlinga asociācijas (turpmāk tekstā – LKA) valdes apstiprināta Organizācijas komiteja (turpmāk tekstā – OK).
   2. LKA valde ne vēlāk kā mēnesi pirms turnīra sākuma apstiprina Organizācijas komiteju.
   3. Par visiem jautājumiem, kas attiecas uz Čempionāta organizāciju, vietu, laiku, pieteikumu iesniegšanu, dalības maksām, apbalvošanu, finansiālajām saistībām un citiem organizatoriskiem jautājumiem, atbild LKA Valdes apstiprināts Čempionāta OK vadītājs.
   4. Čempionāta OK vadītājs apstiprina tiesnešus un Čempionāta Galveno tiesnesi un nosaka Čempionāta tiesāšanas grafiku.
   5. Visus jautājumus, kas attiecas uz noteikumiem Čempionāta laikā, lemj spēles tiesneši.
   6. Ja Čempionāta laikā tiek iesniegts protests pret tiesneša lēmumu, tad Galvenā tiesneša lēmums ir galīgs un nepārstrīdams.
3. **VIETA UN LAIKS**
   1. Čempionāts **notiek 2011.gada 15. un 16.oktobrī** Rīgā, Kērlinga hallē Biķernieku ielā 121h atbilstoši OK apstiprinātajam kalendāram. Čempionāts tiek organizēts 2 kārtās – kvalifikācijas kārta un finālkārta.
   2. Spēļu laukumiem jāatbilst spēkā esošajiem Pasaules Kērlinga Federācijas (WCF) kērlinga spēles noteikumiem un prasībām. Izņēmumi par laukuma izmēriem un izmantojamo inventāru pieļaujami tikai ar LKA valdes atļauju.
   3. Pirms spēles sākuma laukuma tiesnešiem jāpieņem lēmums par attiecīgās sporta bāzes tehnisko stāvokli un piemērotību Čempionāta rīkošanai.
4. **DALĪBNIEKI**
   1. Čempionātā var piedalīties spēlētāji, kuri līdz Nolikuma 8.2.punktā minētam termiņam LKA kontā ir iemaksājuši dalības maksas.
   2. Čempionātā var piedalīties jebkurš spēlētājs.
   3. Spēlētāji, kuri ir jaunāki par 18 gadiem, Čempionātā drīkst piedalīties tikai ar viena no vecākiem vai aizbildņa atļauju.
   4. Spēlētāju par pārkāpumiem soda LKA valde, pamatojoties uz iesniegumu.
5. **PIETEIKUMI**

Spēlētāju rakstiskie pieteikumi (pielikums nr.1) savai dalībai Čempionātā iesniedzami līdz **2011.gada 1. oktobrim** Čempionāta OK, nosūtot tos uz e-pastu: [lc@curling.lv](mailto:lc@curling.lv), curling@curling.lv vai iesniedzami personīgi Kērlinga hallē).

1. **NORISE**
   1. Čempionāta norises kārtību un kalendāru, pēc visu dalībnieku pieteikumu saņemšanas, apstiprina OK līdz **2011. gada 8.oktobrim.**
   2. Katrs spēlētājs kvalifikācijas kārtā aizvada 4 (četras) sesijas (6 ieskaites metieni katrā).
   3. Spēlētāji, kas kvalificējušies finālkārtai, aizvada vēl 4 (četras) sesijas (6 ieskaites metieni katrā).
2. **SPĒLES NOTEIKUMI**
   1. Sesija, sesijas izspēles kārtība:
      1. Pirms Čempionāta OK paziņo par izlozes rezultātiem- izlozes kārtībā tiek noteikts dalībnieku sadalījums pa celiņiem visa Čempionāta laikā, kā arī spēlētāju izspēles secība.
      2. Vienas sesijas laikā uz viena celiņa var atrasties maksimums seši spēlētāji vienlaicīgi.
      3. Sesija sastāv no 6 (sešu) kombināciju (skatīt pielikumu nr.2) izspēles ar laika limitu 60 minūtes.
      4. Sesijas laiks tiek sākts skaitīt precīzi pēc Čempionāta apstiprinātajā kalendārā noteiktā sākuma brīža, pēc sporta bāzes, kurā norisinās spēle pulksteņa.
      5. Kombināciju izspēles secība tiek noteikta kombināciju numerācijas kārtībā (skatīt pielikumu nr.2) augošā secībā.
      6. Katrai kombinācijai sesijas ietvaros tiek noteikts laika limits 12 minūtes, kuru laikā spēlētāji izdara pirmo metienu (5 minūtes kopā), katrs dalībnieks izdara otro metienu (1 minūte katram dalībniekam) un 1 minūte tehniskām pauzēm.
      7. Gan pirmo, gan otro metienu kombinācijai nr.1 spēlētāji izdara punktā 7.1.1. minētajā izlozes kārtībā, nākamajām kombinācijām, veicot izspēles kārtības izmaiņas pēc rotācijas principa pēc katras kombinācijas pabeigšanas (skatīt pielikumu nr.3).
   2. **Kombinācijas izspēles kārtība**
      1. Katras kombinācijas sākumā, spēlētājs, kurš izdara pirmo metienu (balstoties uz noteikto rotācijas kārtību), izvēlas akmeni, ar kuru tiks izspēlēta kombinācija un izdara pirmo metienu, atbilstoši kombinācijas aprakstam (skatīt pielikumu nr.2).
      2. Nākamie spēlētāji izvēlas akmeni kombinācijas izspēlei un izdara pirmo metienu, balstoties uz noteikto rotācijas kārtību.
      3. Katram spēlētājam vienas kombinācijas ietvaros ir tiesības izdarīt divus metienus.
      4. Izvēlēto akmeni vienas kombinācijas ietvaros nedrīkst nomainīt pret citu, izņemot gadījumus, ja tas ir mehāniski bojāts, un nomaiņai piekrīt tiesnesis.
      5. Pēc pirmā vai otrā metiena izdarīšanas (izmestais akmens ir apstājies vai šķērsojis laukuma robežas) tiesnesis sakārto kombinācijas sākotnējo pozīciju un ar vizuālu zīmi (pacelta roka) dod atļauju nākamajam spēlētājam izdarīt metienu.
      6. Gadījumā, ja spēlētājs izdara metienu pirms tiesnesis ir devis vizuālo zīmi (paceltu roku) vai nav izdarījis metienu 1 minūtes laikā no vizuālās zīmes izdarīšanas, tad tiesnesis izsaka brīdinājumu. Ja vienas sesijas laikā viens spēlētājs saņem 2 brīdinājumus, tad kombinācijai, kuras izspēles laikā tika saņemts otrais brīdinājums tiek ieskaitīts rezultāts „0”.
      7. Gan pirmā, gan otrā metiena laikā spēlētājiem, kuri neizpilda metienu, jāatrodas aiz End Line vai starp Hog line.
      8. Pēc pirmā vai otrā metiena izdarīšanas spēlētājs gar laukuma malu atgriežas (kopā ar savu akmeni) aiz tuvākās Gala līnijas, netraucējot tiesnesim un pārējiem spēlētājiem.
      9. Spēlētājam, gan pirmā, gan otrā metiena laikā, gan punktu skaitīšanas brīdī aizliegts šķērsot tālāko Hog līniju, aiz kuras drīkst atrasties tikai tiesnesis.
      10. Pēc pirmā metiena veikšanas (5 minūšu limits) tiesnesis paziņo par otrā metiena uzsākšanu.
      11. Katrs spēlētājs, noteiktās rotācijas secībā, izdara otro metienu vienas minūtes laikā. Laika ņemšana notiek sākot ar brīdi, kad tiesnesis dod vizuālo zīmi (paceltu roku), līdz brīdim, kad akmens ir apstājies vai šķērsojis laukuma robežas.
      12. Gadījumā ja ieskaites metiens netiek izdarīts 1 minūtes laikā, kombinācijai tiek ieskaitīts rezultāts „0”.
   3. **Punktu skaitīšana**
      1. Pēc katra metiena tiesnesis dod metiena novērtējumu ballēs, robežās no 0 līdz 5.
      2. Kērlinga spēles laukums tiek sadalīts zonās (skatīt pielikumu nr.1).
      3. Novērtējums katram metienam tiek dots vērtējot kombinācijas (skatīt pielikumu nr.2) uzdevuma izpildi (ir izpildīts vai nē) un zonu, kur apstājies mestais akmens.
      4. Kad mestais akmens apstājies, tiesnesis ar acumēra palīdzību (mērinstrumenti izmantoti netiek) nosaka metiena novērtējumu un ar uzskates līdzekļu palīdzību (numurētas no 0-5 tabelītes) norāda novērtējumu spēlētājiem un skatītājiem.
      5. Gadījumos, ja netiek izpildīts kombinācijas uzdevums, tiek piešķirts novērtējums „0”.
      6. Gadījumos, ja akmens tikai pieskaras zonai ar augstāku novērtējumu, tad tiek ieskaitīts augstākais novērtējums.
      7. Katrai kombinācijai tiek piešķirts labākais novērtējums no pirmā un otrā metiena.
   4. **Uzvarētāja noteikšana**
      1. Čempionāta finālkārtai kvalificējas 6 (seši) labākie spēlētāji vīriešu konkurencē un 6 (sešas) labākās spēlētājas sieviešu konkurencē pēc kvalifikācijas kārtas rezultātiem.
      2. Finālkārtā un kvalifikācijas laikā sasniegto novērtējumu kopsummu summē un visvairāk punktu saņēmušais spēlētājs tiek pasludināts par uzvarētāju.
      3. Vienādu punktu skaita gadījumā labāko spēlētāju nosaka pēc labākās summas kombinācijai nr.6, ja gadījumā arī šis rādītājs ir vienāds, tad labāko spēlētāju nosaka pēc Kombinācijas nr.5 summas utt. Ja gadījumā visu kombināciju summas ir vienādas, spēlētājiem tiek piešķirtas vienādas vietas.
   5. **Ledus slaucīšana ar mērķi ietekmēt akmens slīdēšanas ceļu**

Metienu laikā aizliegts slaucīt ledu pirms akmens

1. **DALĪBAS MAKSAS LIELUMS UN APMAKSAS NOTEIKUMI**
   1. **Dalības maksa par piedalīšanos Čempionātā tiek noteikta LVL 40.00 (četrdesmit lati 00 santīmi)**.
   2. Spēlētājam jāsamaksā dalības maksa LKA norēķinu kontā līdz **2011. gada 1.oktobrim**.
   3. Gadījumā, ja spēlētājs nenorēķinās ar LKA par dalības maksu līdz LKA noteiktajiem datumiem, Čempionāta OK ir tiesīga pieņemt lēmumu par spēlētāja izslēgšanu no Čempionāta dalībnieku skaita.
2. **APBALVOŠANA**
   1. Čempionāta godalgotās vietas izcīnījušie spēlētāji vīriešu un sieviešu konkurencē tiek apbalvoti ar medaļām.
   2. Čempionāta dalībniekus var apbalvot arī ar speciālbalvām.