Latvijas Kērlinga asociācija (LKA)

Reģ.Nr.40008058075, Biķernieku ielā 121h, Rīgā, LV-1021

**VALDES SĒDES PROTOKOLS**

2011. gada 20. decembrī Nr. 1/2011-9

Sēde notiek Biķernieku ielā 121h, Rīgā, „Kērlinga halle” SIA telpās.

Sēdē piedalās:

**LKA valdes priekšsēdētājs**: Jānis Rudzītis

**valdes locekļi**: Jānis Laizāns, Ansis Regža, Rihards Jeske, Anita Pētersone

**LKA ģenerālsekretārs**: Roberts Birznieks

**novērotāji:**

sēdes vadītājs: Jānis Rudzītis

protokolē: Roberts Birznieks

Sēdi sāk plkst. 18:00.

**Darba kārtība:**

1. Nacionālo kērlinga izlašu veidošanas noteikumu apstiprināšana

2. Jaukto pāru izlases sastāva apstiprināšana dalībai 2012. gada pasaules čempionātā

3. KK Rīga uzņemšana par LKA biedru

4. Dažādi

4.1. A. Regžas dalība WCF un ECF kongresos Maskavā

**1.Nacionālo kērlinga izlašu veidošanas noteikumu apstiprināšana**

J. Laizāns iepazīstina valdes locekļus piedāvātājām izmaiņām Nacionālo kērlinga izlašu veidošanas noteikumos, kā arī ar izmaiņām LKA sadarbības līgumā ar nacionālajām izlasēm. Nacionālo kērlinga izlašu veidošanas noteikumu ietvaros tiek apstiprināta Olimpiskā pirmskvalifikācijas turnīra punktu uzskaites kārtība, kā arī pirmskvalifikācijas turnīra dalībnieku noteikšanas kārtība. Pēc valdes iepazīstināšanas ar ieviestajām izmaiņām J. Laizāns piedāvā LKA valdei apstiprināt Nacionālo kērlinga izlašu veidošanas noteikums un LKA sadarbības līgumu ar nacionālajām izlasēm.

**Valde balso:** PAR – 5; PRET – nav; ATTURAS – nav;

**un pieņem lēmumu:**

1. Apstiprināt nacionālo kērlinga izlašu veidošanas noteikumus un LKA sadarbības lūgumu ar nacionālajām izlasēm gala redakcijā (Pielikums Nr. 1)
2. Uzdot R. Birzniekam publicēt Nacionālo kērlinga izlašu veidošanas noteikumus un Nacionālo izlašu sadarbības līgumu LKA mājas lapā līdz 27.12.2011.

**2. Jaukto pāru izlases sastāva apstiprināšana dalībai 2012. gada pasaules čempionātā**

R. Jeske informē LKA valdi par jaukto pāru čempionāta uzvarētāju izteikto vēlmi savu lēmumu par dalību 2012. gada pasaules jaukto pāru čempionātā paziņot LKA līdz 2011. gada 31. decembrim. J. Rudzītis piedāvā valdei atlikt lēmuma pieņemšanu par jaukto pāru izlases sastāvu dalībai 2012. gada pasaules čempionāta līdz 31.12. 2011.

**Valde balso:** PAR – 5; PRET – nav; ATTURAS – nav;

**un pieņem lēmumu:**

1. Atlikt jautājuma par jaukto pāru izlases sastāvu dalībai 2012. gada pasaules čempionātā līdz 31.12.2011.

**3. KK Rīga uzņemšana par LKA biedru**

J. Rudzītis informē LKA valdi, ka uz sēdes sākumu nav saņemts iesniegums no KK Rīga par uzņemšanu LKA biedra statusā, līdz ar to tiek ierosināts jautājumu izskatīt nākamajā LKA valdes sēdē.

**Valde balso:** PAR – 5; PRET – nav; ATTURAS – nav;

**un pieņem lēmumu:**

1. Atlikt KK Rīga uzņemšanu par LKA biedru līdz nākamajai valdes sēdei

**4. Dažādi**

**4.1. A. Regžas dalība WCF un ECF kongresos Maskavā**

A. Regža iepazīstina LKA valdi ar nozīmīgākajiem jautājumiem kuri ir tikuši apspriesti WCF un ECF kongresā. LKA valdei tiek iepazīstināta ar Zviedrijas pilsētas Karlstādes prezentāciju par 2012. gada Eiropas čempionāta norisi, kā arī tiek sniegta informācija par Armēnijas un Bulgārijas izslēgšanu no ECF. A. Regža informē valdi par pozitīvo atzinumu un paaugstināto ieinteresētību par Rīgu sakarā ar WWCC 2013 norisi.

J.Rudzītis paziņo, ka visi LKA valdes sēdes jautājumi ir izskatīti un plkst.19:30 valdes sēde tiek paziņota par slēgtu.

Sēdi vadīja Jānis Rudzītis

Valdes locekļi Jānis Laizāns

Ansis Regža

Rihards Jeske

Anita Pētersone

Protokolēja Roberts Birznieks

*Pielikums Nr. 1*

APSTIPRINĀTS:

Latvijas Kērlinga asociācijas valdes sēdē

2011. gada 20. decembrī

Latvijas Kērlinga asociācijas prezidents

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

J.Rudzītis

**Nacionālo kērlinga izlašu veidošanas noteikumi**

1. Vispārīgie jautājumi
   1. Šo noteikumu izpratnē termins KOMANDA nozīmē – visi attiecīgam čempionātam pieteiktie spēlētāji.
   2. Šie noteikumi izdoti saskaņā ar „Latvijas čempionātu kērlingā komandām nolikuma” 12.1.punktu.
   3. Šie noteikumi attiecas uz Latvijas čempionātiem kērlingā vīriešu, sieviešu, junioru (vīr. un siev.), senioru (vīr. un siev.), jaukto (MIX), ratiņkrēslu kērlinga un jaukto pāru komandu konkurencē.
   4. Šie noteikumi apstiprināti ņemot vērā apstiprināšanas brīdī spēkā esošos WCF un ECF sacensību rīkošanas noteikumus un plānotos norises laikus.
   5. LKA valde, sastādot kērlinga sezonas kalendāro plānu, ņem vērā sekojošus nosacījumus, kas izriet no ECF un WCF oficiālo sacensību norises laikiem:
      1. Latvijas čempionāts kērlingā sieviešu, vīriešu, junioru, jaukto, ratiņkrēslu kērlinga komandu konkurencē tiek rīkots laika periodā no decembra līdz maijam un tajā tiek izcīnītas tiesības pārstāvēt Latviju nākamajā kalendārajā sezonā.
      2. Latvijas čempionāts senioru un jaukto pāru čempionātā tiek rīkots laika periodā no septembra līdz novembrim un tajā tiek izcīnītas tiesības pārstāvēt Latviju tekošajā kalendārajā sezonā.
2. Dalība WCF organizētajos Pasaules čempionātu kvalifikācijas turnīros un Pasaules čempionātos kērlingā, ECF organizētajos Eiropas čempionātu kvalifikācijas turnīros un Eiropas čempionātos kērlingā.
   1. Tiesības pārstāvēt Latviju iegūst komanda, kas Latvijas čempionātā kērlingā izcīnījusi pirmo vietu.
   2. Ja komanda, kas ieguvusi tiesības pārstāvēt Latviju, atsakās no savām tiesībām, tad tās pāriet komandai, kas izcīnījusi nākamo vietu Latvijas čempionātā kērlingā.
   3. Komandas, kuras ieguvušas tiesības pārstāvēt Latviju, ar rakstisku iesniegumu LKA valdei apliecina savu vēlmi izmantot izcīnītās tiesības pārstāvēt Latviju. Iesniegums LKA valdei ir jāiesniedz divu kalendāro mēnešu laikā no brīža, kad komanda ir izcīnījusi tiesības pārstāvēt Latviju. Uz iesnieguma pamata LKA valde, nākamajā valdes sēdē pēc iesnieguma saņemšanas, apstiprina Latvijas izlases sastāvu un sagatavo līgumu (pielikums Nr.1) ar izlasi. Izlasei līgums ar LKA ir jāparaksta viena kalendārā mēneša laikā no tā saņemšanas.
   4. Līgumu ar LKA par tiesību izmantošanu jāparaksta noteiktam spēlētāju skaitam saskaņā ar Latvijas čempionātu kērlingā komandām nolikuma 7.4. un 7.5.punkta nosacījumiem.
   5. Ja attiecīgajam Latvijas čempionātam netiek pieteikta neviena komanda, bet LKA valde uzskata, ka jāpiesaka nacionālā izlase attiecīgajām sacensībām, tad tiek apstiprināts izlases treneris, kurš nosaka izlases sastāvu.
   6. Ja attiecīgais Latvijas čempionāts nenotiek (pieteikta viena komanda) vai čempionātā piedalījās ne vairāk kā 3 komandas LKA valdei ir tiesības izvirzīt prasības komandai īstenot noteiktu sagatavošanās programmu startam attiecīgajās oficiālajās sacensības.
3. Dalība Baltijas kausā (BALTIC CUP).
   1. Tiesības pārstāvēt Latviju iegūst komandas, kas Latvijas čempionātā kērlingā sieviešu un vīriešu komandām izcīnījušas 2 (otro) un 3 (trešo) vietu.
   2. Lai komanda varētu pretendēt uz dalību Baltijas kausā, tās sastāvam ir jāatbilst Latvijas čempionātu kērlingā komandām nolikuma 7.4.punkta nosacījumiem.
   3. LKA valde pēc Baltijas kausa izsludināšanas un Latvijai noteiktās kvotas noteikšanas, izsūta komandām uzaicinājumus pārstāvēt Latviju Baltijas kausā. Komandām ir pienākums, mēneša laikā, iesniegt rakstisku pieteikumu LKA valdei par tiesību izmantošanu piedalīties Baltijas kausā.
4. Dalība Latvijas rīkotajā Olimpiskās pirmskvalifikācijas turnīrā, ja Latvijai ir tiesības piedalīties šādā turnīrā, par tiesībām pārstāvēt Latviju WCF rīkotajā Olimpisko spēļu kvalifikācijas turnīrā un Olimpiskās spēlēs.
   1. Lai noteiktu komandas, kam ir tiesības piedalīties Olimpiskās pirmskvalifikācijas turnīrā, tiek pielietota sekojoša kvalifikācijas punktu piešķiršanas sistēma;

|  |  |  |  |  |  |
| --- | --- | --- | --- | --- | --- |
| **LKA sezonas kārtas numurs olimpiskajā ciklā\*** | **Dalība ECC** | **Dalība WCC\*\*** | **Latvijas čempionāts** |  |  |
|  |  |  | **1.vieta** | **2.vieta** | **3.vieta** |
| **1** | - |  | 3 | 2 | 1 |
| **2** | 1 | 3 | 3 | 2 | 1 |
| **3** | 1 | 3 | 4 | 3 | 2 |
| **4** | 1 | 3 | 6 | 4 | 3 |

**\*** - olimpiskais cikls sākas sezonā, kad notiek iepriekšējās ziemas olimpiskās spēles; piemēram 2014.gada Soču olimpiādes cikls: 1 sezona – 2009/2010; 2 – 2010/11; 3 – 2011/12; 4 – 2012/13

**\*\*** - punkti tiek piešķirti tikai gadījumos, ja izlase izcīna šīs tiesības.

* 1. Olimpiskās pirmskvalifikācijas turnīrā tiesības piedalīties ir tām 4 (četrām) komandām, kas izcīnījušas visvairāk punktu saskaņā ar Noteikumu 4.1.punkta nosacījumiem.
  2. Par pamatu punktu piešķiršanai tiek uzskatīta tā komanda, kas piedalījās pēdējā Latvijas čempionātā kērlingā, par kuru tiek piešķirti kvalifikācijas punkti. Par iepriekšējiem Latvijas čempionātiem un dalību ECC un WCC punkti komandai tiek piešķirti, ja tās sastāvs atbilst Latvijas čempionātu kērlingā komandām nolikuma 7.4.punkta nosacījumiem.
  3. Ja vairākas komandas ir izcīnījušas vienādu punktu skaitu, tad augstāku vietu ieņem komanda, kas pēdējā Latvijas čempionātā ir izcīnījusi augstāku vietu.
  4. Viena mēneša laikā pēc Latvijas čempionāta kērlingā beigām, kas notiek 4 (ceturtajā) olimpiskā cikla LKA sezonā, komandai, kurai ir tiesības piedalīties Olimpiskas pirmskvalifikācijas turnīrā saskaņā ar nolikuma 4.2.punkta nosacījumiem, ir jāiesniedz pieteikums par dalību Olimpiskas pirmskvalifikācijas turnīrā.
  5. Olimpiskās pirmskvalifikācijas turnīra izspēles kārtība:
     1. Ja turnīram piesakās viena komanda, tad tā nodrošina sev dalību Olimpisko spēļu kvalifikācijas turnīrā.
     2. Ja turnīram piesakās divas komandas, tad tās savā starpā izspēlē piecu spēļu sēriju. Komanda, kas izcīna uzvaras 3 (trīs) spēlēs, nodrošina sev dalību Olimpisko spēļu kvalifikācijas turnīrā.
     3. Ja turnīram piesakās 3 (trīs) vai 4 (četras) komandas, tad tās savā starpā izspēlē divu apļu pamatturnīru un divas labākās komandas pēc pamatturnīra rezultātiem, savā starpā izspēlē piecu spēļu sēriju. Komanda, kas izcīna uzvaras 3 (trīs) spēlēs piecu spēļu sērijā, nodrošina sev dalību Olimpisko spēļu kvalifikācijas turnīrā.
  6. Olimpiskas pirmskvalifikācijas turnīra norises laiku un formātu LKA izzino ne vēlak sešus mēnešus pirms Olimpiskas pirmskvalifikācijas turnira sākuma.
  7. Olimpiskās pirmskvalifikācijas turnīrs tiek izspēlēts ne vēlāk kā divus kalendāros mēnešus pirms Olimpisko spēļu kvalifikācijas turnīra sākuma.
  8. Visas Olimpiskās pirmskvalifikācijas turnīra organizēšanas izmaksas sedz Latvijas Kērlinga asociācija.

Pielikums Nr.1

Pie Nacionālo kērlinga izlašu veidošanas noteikumiem

**SADARBĪBAS LĪGUMS**

*Rīgā,*

Biedrība “**Latvijas Kērlinga asociācija**” tās prezidenta **\_\_\_\_\_\_\_\_\_\_\_** personā, kurš darbojas saskaņā ar statūtiem, turpmāk tekstā - **LKA**,

\_\_\_\_\_\_\_\_\_\_ klubs tā prezidenta \_\_\_\_\_\_\_\_\_\_\_\_\_, kurš darbojas saskaņā ar kluba statūtiem, turpmāk tekstā – **klubs**,

un

\_\_\_\_\_\_\_\_\_\_\_\_\_\_kluba **komandas \_\_\_\_\_\_\_\_\_dalībnieki –**

kapteinis (skips): p.k.\_\_\_\_\_\_\_\_\_\_;

spēlētājs: p.k.\_\_\_\_\_\_\_\_\_\_;

spēlētājs: p.k.\_\_\_\_\_\_\_\_\_\_;

spēlētājs: p.k.\_\_\_\_\_\_\_\_\_\_;

spēlētājs: p.k.\_\_\_\_\_\_\_\_\_\_;

un

Treneris: p.k.\_\_\_\_\_\_\_\_\_\_;

visi kopā turpmāk tekstā – **IZLASE**, bez viltus, spaidiem un maldiem, lai noteiktu **LKA**, **kluba** un **IZLASES** savstarpējās saistības, atbildību un pienākumus Latvijas Republikas pārstāvībai 20\_\_.gada \_\_\_\_\_\_\_\_\_ čempionātā kērlingā, turpmāk tekstā - **čempionāts**, noslēdza līgumu (turpmāk tekstā - **Līgums**) par sekojošo:

1. **LKA apņemas:**
   1. nodrošināt savlaicīgu **IZLASES** pieteikšanu dalībai **Čempionātam**;
   2. visu ar **IZLASES** dalību **čempionātā** nepieciešamo formalitāšu kārtošanu;
   3. nodrošināt **IZLASEI** finansējumu \_\_\_ LVL apmērā, kas izmantojams **IZLASES** nepieciešamos izdevumu – tādus kā, bet ne tikai – treniņu laika, transportēšanās, uzturēšanās un viesnīcas rēķinu apmaksai;
   4. nodrošināt **IZLASI** ar **LKA** reprezentējošiem suvenīriem:
      1. nozīmītēm (vismaz \_\_ gab.);
      2. komandas vimpeļiem (vismaz \_\_\_\_ gab.).
   5. gadījumā, ja **IZLASE** iesniedz **Līguma** 1. 3.punktā minētos rēķinus vēlāk par divām kalendārajām nedēļām pēc **Čempionāta** pēdējās spēles, **LKA** rēķinus neapmaksā.
2. **IZLASE un KLUBS apņemas:**
   1. pārstāvēt Latviju un piedalīties visās spēlēs 20\_\_.gada **Čempionātā** kērlingā **Līguma** preambulā noteiktā *\_\_\_\_* dalībnieku sastāvā ;
   2. pasūtīt un izgatavot vizuāli vienādas **IZLASES** formas, to vizuālo izskatu iepriekš saskaņojot ar **LKA**, kā arī spēlēt **Čempionāta** laikā tikai **IZLASES** formās;
   3. Regulāri sniegt **LKA** informāciju izplatīšanai plašsaziņas līdzekļos par **IZLASES** piedalīšanos sacensībās, treniņnometnēs un citām aktivitātēm, kas saistītas ar gatavošanas **ČEMPIONĀTAM;**
   4. ČEMPIONĀTA norises laikā vismaz reizi dienā nodrošināt informācijas (komentāri par aizvadītajām spēlēm, sacensību vietu, organizāciju, pārējām dalībkomandām) par IZLASES startu nosūtīšanu LKA, ievietošanai LKA mājas lapā [www.curling.lv](http://www.curling.lv) un citos plašsaziņas līdzekļos.
   5. veikt **IZLASES** iekšējo organizāciju dalībai **Čempionātā**;
   6. ar savu rīcību, izskatu un uzvedību **Čempionāta** laikā celt Latvijas valsts un tās pilsoņu prestižu, neapkaunot ne Latvijas, ne tās pilsoņu tēlu un slavu;
   7. gadījumā, ja **IZLASE** nestartē **Čempionātā**, **IZLASE** un **klubs** solidāri nes materiālu atbildību par soda sankcijām, ko WCF (World Curling federation) ir tiesīga noteikt (piespriest) **LKA**;
   8. **IZLASE** un **klubs** nes **Līguma** 2.7.punktā noteikto materiālu atbildību arī gadījumā, ja **IZLASE** nestartē **Čempionātā** **līguma** 3.1.punktā noteiktajā gadījumā, un **LKA** nevar pagūt nokārtot citas komandas pieteikšanas formalitātes
3. **Citi noteikumi:**
   1. ja **IZLASE** nespēj nodrošināt savu dalību **Čempionātā** sastāvā, kas atbilst LKA Nacionālo kērlinga izlašu veidošanas noteikumu 2.4. punkta nosacījumiem, **IZLASEI** tiek liegta dalība **Čempionātā**.
   2. **LKA** neiejaucas iespējamo **IZLASES** iekšējo (dalībnieku savstarpējo) konfliktu risināšanā.
4. **Līguma spēkā esamība un grozīšana**
   1. **Līgums** stājas spēkā ar tā parakstīšanu, tas ir, kad to ir parakstījis **LKA**, **klubs** un visi **IZLASES** dalībnieki un darbojas līdz pilnīgai tajā noteikto saistību izpildei;
   2. **Līgums** uzskatāms par izpildītu ar brīdi, kad **IZLASE** ir piedalījusies visās **Čempionāta** spēlēs;
   3. **Līguma** grozījumi vai papildinājumi veicami rakstiski, pievienojami **Līgumam** un stājas spēkā pēc to parakstīšanas.
5. **Nobeiguma noteikumi**
   1. **IZLASES** kontaktpersona Līgumā noteikto pienākumu izpildei - \_\_\_\_\_\_\_\_\_\_\_\_, telefons: \_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
   2. **LKA** kontaktpersona Līgumā noteikto pienākumu izpildei - \_\_\_\_\_\_\_\_\_\_\_\_, telefons: \_\_\_\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_\_\_\_\_\_\_.
   3. **Līgums** sastādīts uz 2(divām) lappusēm \_\_\_ (\_\_\_) eksemplāros: pa vienam eksemplāram katrai **Līguma** slēdzēja pusei. Visiem eksemplāriem ir vienāds juridiskais spēks.
   4. Visi **Pušu** starpā pastāvošie strīdi tiek risināti sarunu ceļā. Ja **Puses** nevar strīdus atrisināt sarunu ceļā, tad tie tiek izšķirti Latvijas Republikas normatīvajos aktos noteiktajā kārtībā.
6. **Pušu rekvizīti un paraksti**

|  |  |
| --- | --- |
| **LKA:** | **KLUBS** |
| Biedrība “Latvijas Kērlinga asociācija”,  Biķernieku ielā 121H, Rīgā, LV-1021  Reģ.Nr.: 40008058075  Banka: AS SWEDBANK  Konts: LV36HABA0551010794208,  \_\_\_\_\_\_\_\_\_\_\_\_\_\_\_\_\_\_\_\_\_\_  Prezidents /\_\_\_\_\_\_\_\_\_/ |  |
| **IZLASE:** |  |
| \_\_\_\_\_\_\_\_\_\_\_\_\_\_\_\_\_\_\_, p. k. \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_, p. k. \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_, p. k. \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_, p. k. \_\_\_\_\_\_\_\_\_\_\_\_\_\_\_\_  \_\_\_\_\_\_\_\_\_\_\_\_\_\_\_\_\_\_\_, p. k. \_\_\_\_\_\_\_\_\_\_\_\_\_\_\_\_ |  |